Na temelju članka 9. a., stavka 4. Zakona o financiranju javnih potreba u kulturi („Narodne novine“ br. 47/90, 27/93 i 38/09) te članka 30. Statuta Općine Vladislavci („Službeni glasnik Općine Vladislavci broj 3/13, 3/17 i 2/18) Općinsko vijeće Općine Vladislavci na svojoj 20. sjednici održanoj 17. prosinca 2019. donosi

**PROGRAM**

**javnih potreba u kulturi na**

**području Općine Vladislavci za 2020. godinu**

**Članka 1.**

Programom javnih potreba u kulturi Općine Vladislavci za 2020. godinu utvrđuju se aktivnosti, poslovi, djelatnosti u kulturi od značenja za Općinu Vladislavci, kao i za njenu promociju na svim razinama suradnje.

Programom su predviđena sredstva za donacije udrugama kulturnog značaja koje svojim radom i aktivnostima pridonose kulturnom razvoju Općine.

**Članak 2.**

Sredstva za financiranje Programa javnih potreba u kulturi osiguravaju se u Proračunu Općine Vladislavci za 2020. godinu u visini od 60.000,00 kuna.

**Članak 3.**

Financiranje javnih potreba u kulturi provodi se osiguravanjem tekućih donacija kulturno-umjetničkim društvima s područja Općine Vladislavci u iznosu 60.000,00 kuna.

**Članak 4.**

Doznaka sredstava udrugama provoditi će se temeljem Pravilnika o financiranju udruga iz Proračuna Općine Vladislavci („Službeni glasnik“ Općine Vladislavci br. 2/16).

**Članak 5.**

Financijska sredstva za ostvarivanje javnih potreba iz ovog Programa osigurat će se iz Proračuna Općine Vladislavci za 2020. godinu ovisno o pritjecanju sredstava u Proračun.

**Članak 6.**

Program javnih potreba u kulturi stupa na snagu osmog dana od dana objave u „Službenom glasniku“ Općine Vladislavci, a primjenjuje se od 1. siječnja 2020.

KLASA: 612-01/19-01/03

UR.BROJ: 2158/07-01-19-02

Vladislavci, 17. prosinca 2019.

Predsjednik

Općinskog vijeća

Krunoslav Morović, v.r.